Peress li bħalissa ma tantx għandi l- fakulkta' li li noqgħod nixxewwel ' l hawn u ' l hemm fil- bloggijiet , lanqas indunajt bil- kumment lil ħallieli Immanuel Mifsud dwar il- kitba tiegħi fuq il- Kunsill Nazzjonali tal- Ilsien Malti . Ghalkemm forsi laħaq għadda ftit taz- żmien mill- impostatura tiegħu , xorti nixtieq ngħaddi xi ħsibijiet tiegħi fuq il- kumment tiegħu . Immanuel qed jgħid sew meta jsemmi li ( fost affarijiet oħra ) għandna bżonn ta' pubblikazzjoni serja . biex tħaddem il- lingwa maltija . Niftakar tentattiv simili żmien ilu , forsi fil- bidu jew nofs it- 80 ijiet , meta bdiet toħroġ il- gazzetta ILLUM li sa fejn niftakar kienet ta' darba fil- ġimgħa biss Ma nafx l- istorja tagħha sew dik il- gazzetta , kif u kome bdiet u ntemmet . Li naf żgur hu li ma rabbietx għeruq u wara ftit ħarġiet , mietet fuq ommha . Kien hemm ukoll IL- HAJJA , ġurnal ta' kuljum li kien jipprova jissodisfa dan il- bżonn ta' rappurtaġġ , opinjoni u korrispondenza bil- Malti . Il- ġurnal IL- HAJJA pprova jżomm lura mill- partegjanizmu tal- gazzetti l- oħra bil- Malti li bħas- soltu huma purament propaganda tal- partiti . Eventwalment il- ġurnal IL- HAJJA waqaf u floku ħarġet il- gazzetta ta' darba fil- ġimgħa , il- Gens , li mbagħad sar il- Gensillum . Fid- 90 ijiet ħarġet il- KULLHADD li bħala gazzetta tkampa fis- suq sempliċiment għax hija partigjana . Irrid insemmi wkoll is- Suppliment tal- Mument , SPEKTRUM li għalkemm l- orjentament tiegħu kien wieħed kulturali , it- tħaddim tal- Malti fih kien wieħed kontrastanti ma dak li s- soltu jinqara fil- gazzetti bil- Malti . Dan illum spiċċa wkoll . Minn din in- nitfa ta' idea li tajt dwar l- eżistenza tal- gazzetti u ġurnali lokali riċenti , jien qed niġbed konklużjoni li fis- suq ma jidhirx li hemm xi domanda għal xi il- ġurnal ( jiġifieri ta' kuljum ) , bil- Malti fejn iwarrab l- argument partigjan biex idaħħal id- disskussjoni politika ta' veru , l- analiżi soċjali u jisfida lill- qarrej biex jaħseb . Jidher ċar f' għajnejja , u dan mingħajr il- bżonn ta' sondaġġi u storbju , li hemm bżonn ħidma sfiqa biex il- qarrej li darra lilu nnifsu jaqra bl- ingliz jibda bil- mod il- mod jidra wkoll jaqra bil- Malti . Min se jidħol għal dil- biċċa xogħol ma nafx . Immaginaw kieku il- Malta Independent , ġurnal ta' kuljum bl- ingliz , jaqleb għall- Malti minn għada . X' jagħmlu l- qarrejja tiegħu , jibqgħu jixtru u jaqraw il- gurmal ? Il- kontributuri u l- opinjonisti flimkien mal- ġurnalisti tiegħu , kapaċi jikkontribwixxu b' Malti tajjeb ? U jekk le , l- editur isib lil min jipprovdilu materjal xieraq , b' Malti mħaddem sew ? U jien qed insemmi ġurnal modest li m' għandux tradizzjoni kbira ta' segwaci ta' xi klassi partikolari . Mur gib it- Times tagħmel hekk kieku , holl xaghrek u gib iz- żejt . Imbaghad hemm oħra . Kemm hawn nies lesta jaqraw Malti differenti minn dak li huma imdorrijin bih ? Il- Malti tan- NAZZJON u l- ORIZZONT fil- biċċa l- kbira tiegħu huwa Malti ekonomiku , disinjat biex jobromlok moħħok . Gieli biex issib idjoma trid taqra paġna sħiħa . Id- deputati u l- kapurjuni li jiktbu fuqhom jużaw Malti mqasqas u mpastat minn xi artiklu li jkunu kitbu xi snin ilu . Biex ma naqax fil- pessimizmu u ndallam il- viżjoni ta' xi wħud li qed ixammru l- kmiem u qed imiddu għonqhom għal din it- taqliba kulturali , inzomm f' idi l- bandiera bajda , ħamra u l- griż ta' salib ir- re Ġorġ filwaqt li nghajjat " BASTILJA DALWAQT TKUN TAGHNA . "